paragraph_text: Također, na stadionu su se odigrale neke od utakmica europskog (1984.) i svjetskog (1998.) nogometnog prvenstva kao i susreti Svjetskog kupa u ragbiju (1999. i 2007.) kojima je Francuska bila domaćin. Isto tako, Stade Bollaert-Delelis je odabran za održavanje utakmica Europskog nogometnog prvenstva 2016. te je trenutno u fazi renoviranja. Ondje je i Francuska odigrala osam utakmica u kojima dosad nije poražena te je Lilleu poslužio kao domaći stadion za susrete Lige prvaka.